Asia C-54/16

Vinyls Italia SpA

vastaan

Mediterranea di Navigazione SpA

(Ennakkoratkaisupyyntö – Tribunale Ordinario di Venezia)

Ennakkoratkaisupyyntö – Vapauden, turvallisuuden ja oikeuden alue – Maksukyvyttömyysmenettelyt – Asetus (EY) N:o 1346/2000 – 4 ja 13 artikla – Velkojia vahingoittavat toimet – Olosuhteet, joissa oikeustoimi voidaan peräyttää – Oikeustoimeen sovellettava laki on muun jäsenvaltion kuin menettelyn aloitusvaltion laki – Toimea ei ole mahdollista peräyttää tämän lain perusteella – Asetus (EY) N:o 593/2008 – 3 artiklan 3 kohta – Osapuolten valitsema laki – Kaikki tilanteeseen liittyvät seikat liittyvät menettelyn aloitusvaltioon – Vaikutus

Tiivistelmä – Unionin tuomioistuimen tuomio (viides jaosto) 8.6.2017

Oikeudellinen yhteistyö yksityisoikeudellisissa asioissa–Maksukyvyttömyysmenettelyt–Asetus N:o 1346/2000–Vahingoittavat oikeustoimet–Sovellettava laki–Poikkeus pääsäännöstä, jonka mukaan sovelletaan lex fori concursusia–Soveltamisala–Osapuolet ovat valinneet, että sopimukseen sovelletaan muuta kuin sen jäsenvaltion lakia, johon kaikki tilanteeseen liittyvät seikat liittyvät–Kuuluminen asetuksen N:o 1346/200 soveltamisalaan–Poikkeus–Sovellettavan lain valitseminen vilpillisesti tai tarkoituksena käyttää sitä väärin–Kansallisen tuomioistuimen tutkintavelvollisuus

(Euroopan parlamentin ja neuvoston asetuksen N:o 593/2008 3 artiklan 3 kohta; neuvoston asetuksen N:o 1346/2000 13 artikla)

Oikeudellinen yhteistyö yksityisoikeudellisissa asioissa–Maksukyvyttömyysmenettelyt–Asetus N:o 1346/2000–Vahingoittavat oikeustoimet–Sovellettava laki–Poikkeus pääsäännöstä, jonka mukaan sovelletaan lex fori concursusia–Soveltamisala–Osapuolet ovat valinneet, että sopimukseen sovelletaan muuta kuin sen jäsenvaltion lakia, johon kaikki tilanteeseen liittyvät seikat liittyvät–Kuuluminen asetuksen N:o 1346/200 soveltamisalaan–Asetuksen N:o 593/2008 3 artiklan 3 kohtaa ei sovelleta

Oikeudellinen yhteistyö yksityisoikeudellisissa asioissa–Maksukyvyttömyysmenettelyt–Asetus N:o 1346/2000–Vahingoittavat oikeustoimet–Sovellettava laki–Poikkeus pääsäännöstä, jonka mukaan sovelletaan lex fori concursusia–Soveltamisedellytykset–Oikeustoimi, jota ei voida peräyttää lex causaen nojalla–Todistustaakka on sillä, johon oikeustoimen mitättömyyttä, pätemättömyyttä tai peräyttämistä koskeva vaatimus on kohdistettu–Velvollisuus vedota siihen, etteivät kanteen nostamisen edellytyksenä olevat olosuhteet olleet olemassa, ja näyttää se

Maksukyvyttömyysmenettelyistä 29.5.2000 annetun neuvoston asetuksen (EY) N:o 1346/2000 13 artiklaa on tulkittava siten, että se, missä muodossa ja määräajassa sen, joka on saanut etua velkojia vahingoittavasta toimesta, on esitettävä tässä artiklassa tarkoitettu väite voidakseen vastustaa kyseisen toimen peräyttämistä maksukyvyttömyysmenettelyn aloitusvaltion lain (lex fori concursus) säännösten perusteella, samoin kuin se, voiko toimivaltainen tuomioistuin soveltaa tätä artiklaa myös viran puolesta, myös asianosaiselle asetetun määräajan päätyttyä, on ratkaistava sen jäsenvaltion prosessilainsäädännön mukaan, jonka alueella mainittu asia on vireillä. Tämä lainsäädäntö ei kuitenkaan saa olla epäedullisempi kuin samankaltaisia kansallisen oikeuden piiriin kuuluvia tilanteita koskeva lainsäädäntö (vastaavuusperiaate) eikä sillä saa tehdä unionin oikeudessa annettujen oikeuksien käyttämistä käytännössä mahdottomaksi tai suhteettoman vaikeaksi (tehokkuusperiaate), mikä on ennakkoratkaisua pyytäneen tuomioistuimen asiana selvittää. (ks. 33 kohta ja tuomiolauselman 1 kohta)

Asetuksen N:o 1346/2000 13 artiklaa on tulkittava siten, että asianosaisen, jolla on todistustaakka, on osoitettava, mikäli lex causaen mukaan velkojia vahingoittavaksi katsotun kaltaisen toimen peräyttäminen on mahdollista, etteivät maksukyvyttömyysmenettelyn aloitusvaltion laissa säädetyistä poikkeavat edellytykset mainitun toimen peräyttämistä koskevan kanteen hyväksymiselle konkreettisesti täyty. (ks. 39 kohta ja tuomiolauselman 2 kohta)

Ks. tuomion teksti. (ks. 48–50 kohta)